2023 Ordinær generalforsamling i Veddelev Strands Bådelaug

**Bilag til dagsorden pkt *2.b Planer for 2023 – 2024***

Bestyrelsen vil på generalforsamlingen fremlægge følgende forslag til investeringer i 2023/2024.

Investeringerne er indarbejdet i det budget for 2023, som bestyrelsen vil fremlægge til godkendelse på generalforsamlingen.

På generalforsamlingen vil bestyrelse og udvalg gennemgå disse og der vil være mulighed for at stille spørgsmål.

Flere af de anførte investeringer er anslået og omfatter nogen usikkerhed. I det omfang det kan holdes inden for det samlede budget og det kan laves meningsfyldt vil bestyrelsen kunne flytte beløb mellem disse.

1. **Renovering af belægning og afløb mm ved VSB søsætningskaj kr 160.000**

Baggrund og indstilling:

Der har især i de senere år været problemer med belægningen ved hammeren, der er sunket ved at det underliggende grus er forsvundet. Senest har man foretaget en reparation med grus og SF-sten, da de oprindelige vingesten ikke findes mere. Skader forekommer efter Bodil stormen og tidligere højvande. Der er behov for at se på og udbedre dette.

I tillæg har vi, som en anden prioritet, et ønske om at forøge flisebelægningen på kajen med ca 100 m2 til ca det dobbelte af det nuværende areal.

En gruppe personer i VSB har set på forskellige muligheder og har indhentet foreløbige tilbud. Det er vores vurdering at dette arbejde bør igangsættes, men at vi vil tage den fornødne tid til at sikre bedre forståelse af omfang inden igangsætning.

Da vi ikke på forhånd kender årsag og omfang for udbedringen anmoder vi generalforsamlingen om at godkende en førøgelse af den reservation vi vedtog på generalforsamlingen sidste år til kr 160.000.

Piet Jansen har udarbejdet en udførlig beskrivelse af baggrund og forslag til rennoveringen. Denne kan rekvireres på mail til VSB@vsb.dk.

1. **Ny “miljøstation” kr 30.000**

Baggrund og indstilling:

Roskilde Kommune har ifølge aftale med VSB og VSL fjernet miljøstationen på havnen og vil foretage en oprensning. Samtidig skal vi som havn etablere affaldssortering på havnen.

Det medfører, at vi skal etablere en ny miljøstation med plads til nye affaldscontainere.

Bestyrelsen indstiller, at vi etablerer 15-20 m2 fliseareal med indhegning på samme placering som den tidligere miljøstation.

Vi afsætter i 2023 kr 30.000 til projektet. Indhegning etableres muligvis først i 2024.

1. **El - lovliggørelse, udvidelse af kapacitet og belysning. Kr 25.000**

Baggrund og indstilling

Vorel el installationer på land trænger til et eftersyn både af hensyn til tjek af lovlighed og kapacitet. I tillæg har vi et ønske om at forbedre belysningen på syd- og nordpladsen.

Betyrelsen indstiller, at vi i 2023 anvender kr 25.000 til gennemgang, lovliggørelse opdatering af elstandere på land. Vi forventer at dette arbejde udføres inden vi poåbegynder forårsklargøringen.

I det omfang det kan klares inden for dette løb påbegynder vi etablering af en bedre belysning. I budget for 2024 kan vi vudere om der er behov for at udvide antallet af standere.

1. **Trafik regulering - simpel løsning Kr 10.000**

Baggrund og indstilling

I 2021 nedsatte generalforsamlingen et udvalg der skulle se på og komme med oplæg på forbedring ng af de trafikale forhold på havnen.

I de senere år er trafikken på havnen forøget markant, hvilket giver en række udfordringer:

Mange af klubbens medlemmer anvender trailer rampe, men har svært ved at vende og parkere trailere

I weekender med forårsklargøring kan VSB medlemmer ikke altid komme til deres både grundet parkerede biler og trailere. Dette er særligt en udfordring er på sydpladsen.

På enkelte sommerdage kan det være svært som VSB medlem at finde parkeringsplads på havnen.

Der er idag ikke tilstrækkelig og tydelig skiltning på havnen. Det gør det svært for havnefogeder at regulere trafikken på de travle dage.

Bestyrelsen og arbejdsgruppen indstiller at vi i 2023 etablerer nogle ”milde indgreb” i form af tydligere skiltning, etablering af et mobilt vejbump på sydplads ved klubhuset samt etabrerer mulighed for afspæring af uvedkommende trafik på sydplads på weekender med klargøring og optagning. Investeringen er anslået ti kr. 10.000.

I 2023 vil havnefogeder og bestyrelse vurdere, om dette er tilstrækkeligt. I tillæg tager bestyrelsen dialog med de øvrige foreninger på havnen.

1. **Maling af VSB klubhus kr. 50.000**

Baggrund og indstilling

Vores klubhus trænger til at blive malet. Bestyrelsen indstiller til generalforsamlingen at vi afsætter kr 50.000 til dette arbejde i 2023.

1. **VSB Sejlerskole og VSB Fiskerklub ønsker investering i motorjolle kr. 15.000**

VSB har fået en mulighed for at købe en ældre velholdt 13-14 fods glasfiberjolle med en 20 Hp udenbords motor. Jollen er en Dory lignende i skrogfaconen, 4,25 m lang og 2,5 m i bredden. Med en skrogfacon som en Dory er den meget stabil og velsejlende.

Bådtypen er meget velegnet til både at lære at sejle motor/bådjoller/ i og for medlemmer i VSB Fiskeklub, så de kan komme på fjorden og fange hornfisk, ørreder og andet.

Båden vil også kunne anvendes både til diverse arbejdsformål for havnefoged og havneudvalg, samt VSL og indgå i vores del af fjordberedskabet.

Jollen vedligeholdes af sejlerskole og fiskerklub og de årlige driftsomkostninger vil blive dækket af indtægter fra klub aktiviteter.

Bestyrelsen, VSB Sejlerskole og VSB Fiskerklub instiller til generalforsamlingen at VSB køber motorjolle med motor. Investeringen er kr 15.000 og den dækker køb og standsættelse).